ಸುನೀತಾ ಚಂದ್ ರಾಜ್ವಾರ್ ಇವರು ಚಲನಚಿತ್ರ, ದೂರದರ್ಶನ ಮತ್ತು ರಂಗ ನಿರ್ಮಾಣಗಳಲ್ಲಿ ಕೆಲಸ ಮಾಡಿದ ಭಾರತೀಯ ನಟಿ. ಇವರು ೧೯೯೭ ರಲ್ಲಿ, ನವದೆಹಲಿಯ ನ್ಯಾಷನಲ್ ಸ್ಕೂಲ್ ಆಫ್ ಡ್ರಾಮಾ (ಎನ್ಎಸ್‌ಡಿ)ದಲ್ಲಿ ಪದವಿ ಪಡೆದರು. ಏಕ್ ಚಾಲಿಸ್ ಕಿ ಲಾಸ್ಟ್ ಲೋಕಲ್, ಶುಭ್ ಮಂಗಲ್ ಜ್ಯಾದಾ ಸಾವಧಾನ್, ಬಾಲಾ, ಸ್ತ್ರೀ, ಕೇದಾರನಾಥ್ ಮತ್ತು ಸೋನಿ ಲಿವ್‌ನ ಹಾಸ್ಯ ಸರಣಿ ಗುಲ್ಲಕ್ ಸೇರಿದಂತೆ ಹಲವಾರು ಚಿತ್ರಗಳಲ್ಲಿನ ಅಭಿನಯದಲ್ಲಿ ಹೆಸರುವಾಸಿಯಾಗಿದ್ದಾರೆ. ಅವರ ಕೊನೆಯದಾದ ಹಾಸ್ಯ ಸರಣಿಯು ಅತ್ಯುತ್ತಮ ಪೋಷಕ ನಟಿಗಾಗಿ ಫಿಲ್ಮ್ಫೇರ್ ಒಟಿಟಿ ಪ್ರಶಸ್ತಿಯನ್ನು ಗೆದ್ದುಕೊಟ್ಟಿತು. ಸಂಜಯ್ ಖಂಡೂರಿಯವರ ನಿರ್ದೇಶನದ ಏಕ್ ಚಾಲಿಸ್ ಕಿ ಲಾಸ್ಟ್ ಲೋಕಲ್ ಚಿತ್ರದಲ್ಲಿ ಗ್ಯಾಂಗ್ ಸ್ಟರ್ ಚಕ್ಲಿ ಪಾತ್ರದಲ್ಲಿ ಅವರು ನಟಿಸಿದ್ದರು. ಅಲ್ಲಿ ಅವರು ೨೦೦೮ ರ ಬ್ರೇಕ್ ಥ್ರೂ ಪರ್ಫಾರ್ಮೆನ್ಸ್ - ಫೀಮೇಲ್ ವಿಭಾಗದಲ್ಲಿ ಮ್ಯಾಕ್ಸ್ ಸ್ಟಾರ್ ಡಸ್ಟ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡರು. == ಆರಂಭಿಕ ಜೀವನ == ಸುನೀತಾ ರಾಜ್ವರ್ ಇವರು ಉತ್ತರ ಪ್ರದೇಶದ ಬರೇಲಿಯಲ್ಲಿ ಜನಿಸಿದರು ಮತ್ತು ಉತ್ತರಾಖಂಡದ ತವರು ಪಟ್ಟಣವಾದ ಹಲ್ದ್ವಾನಿಯಲ್ಲಿ ಬೆಳೆದರು. ಇವರು ಮೂವರು ಮಕ್ಕಳಲ್ಲಿ ಎರಡನೆಯವರಾಗಿದ್ದು, ನಿರ್ಮಲಾ ಕಾನ್ವೆಂಟ್ ಶಾಲೆಗೆ ಹೋದರು. ನಂತರ, ನೈನಿತಾಲ್‌ನ ಕುಮಾವೂನ್ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿ ಪಡೆದರು. == ವೃತ್ತಿಜೀವನ == ರಾಜ್ವರ್‌ರವರು ನ್ಯಾಷನಲ್ ಸ್ಕೂಲ್ ಆಫ್ ಡ್ರಾಮಾವನ್ನು ತೊರೆದ ನಂತರ, ಮುಂಬೈಗೆ ತೆರಳಿದರು. ಮೈ ಮಾಧುರಿ ದೀಕ್ಷಿತ್ ಬನ್ನಾ ಚಾಹ್ತಿ ಹೂಂ (೨೦೦೩), ಬುದ್ಧ ಮಾರ್ ಗಯಾ (೨೦೦೭), ದಿ ವೈಟ್ ಎಲಿಫೆಂಟ್ (೨೦೦೯), ಪಂಕಜ್ ಅಡ್ವಾಣಿಯವರ ನಿರ್ದೇಶನದ ಡಾರ್ಕ್ ಕಾಮಿಡಿ ಬಾಲಿವುಡ್ ಚಲನಚಿತ್ರ ಸಂಕೇತ್ ಸಿಟಿ (೨೦೦೯), ಏಕ್ ಚಾಲಿಸ್ ಕಿ ಲಾಸ್ಟ್ ಲೋಕಲ್ (೨೦೦೮) ಹೀಗೆ ಹಲವಾರು ಬಾಲಿವುಡ್ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಏಕ್ ಚಾಲಿಸ್ ಕಿ ಲಾಸ್ಟ್ ಲೋಕಲ್ ಚಿತ್ರದಲ್ಲಿನ ಚಕ್ಲಿ ಎಂಬ ಮುಂಬೈ ದರೋಡೆಕೋರ ಪಾತ್ರವು ಬ್ರೇಕ್ ಥ್ರೂ ಪರ್ಫಾರ್ಮೆನ್ಸ್ - ಫೀಮೇಲ್ ವಿಭಾಗದಲ್ಲಿ ಮ್ಯಾಕ್ಸ್ ಸ್ಟಾರ್ ಡಸ್ಟ್ ಪ್ರಶಸ್ತಿ ೨೦೦೮ ಕ್ಕೆ ನಾಮನಿರ್ದೇಶನವನ್ನು ಗಳಿಸಿತು. ಹಿಸ್ (೨೦೧೦), ಮ್ಯಾಡ್ ಗ್ರ್ಯಾನಿ 'ಪಗ್ಲಿ ದಾದಿ' ಕಫಾಲ್: ವೈಲ್ಡ್ ಬೆರ್ರಿಸ್ ೨೦೧೩ ರ ಚಿತ್ರದಲ್ಲಿ ಪ್ರಮುಖ ಪಾತ್ರವನ್ನು ನಿರ್ವಹಿಸಿದ್ದಾರೆ. ಅವರು ಎರಡು ನಿಮಿಷಗಳ ಥ್ರಿಲ್ಲರ್, ಪಾಪ್ ಕಾ ಆಂತ್ ಚಿತ್ರದಲ್ಲಿ ಅಭಿನಯಿಸಿದರು. ಇದು ೨೦೦೫ ರಲ್ಲಿ, ಅಬ್ಬಿ ಅವಾರ್ಡ್ಸ್ ಎಂಬ ಮಾಧ್ಯಮ ವಿಭಾಗದಲ್ಲಿ ಚಿನ್ನ ಗೆದ್ದಿತು. ಅವರು ಇತ್ತೀಚೆಗೆ ರಣ್‌ಬೀರ್ ಕಪೂರ್ ಅವರೊಂದಿಗೆ ತಮ್ಮ ಇತ್ತೀಚಿನ ಟಿವಿ ಜಾಹೀರಾತು ಆಸ್ಕ್ ಮಿ ಆಪ್‌ನಲ್ಲಿ ಕಾಣಿಸಿಕೊಂಡಿದ್ದಾರೆ. ಅವರು ಈ ಹಿಂದೆ ಅಮಿತಾಬ್ ಬಚ್ಚನ್ ಅವರೊಂದಿಗೆ "ಮಹೀಂದ್ರಾ ಟ್ರಾಕ್ಟರುಗಳು", "ಜೀ ಮೂವಿ ಮ್ಯಾಜಿಕ್ ಮಸ್ತಿ", "ಮ್ಯಾಕ್ಸಿಮಾ ವಾಚ್" ಮತ್ತು "ಏರ್ಟೆಲ್" ನಂತಹ ಅನೇಕ ಜಾಹೀರಾತುಗಳಲ್ಲಿ ನಟಿಸಿದ್ದಾರೆ. ಅವರು ರಾಮಾಯಣ್‌ದಲ್ಲಿ ಮಂಥರ, ಹಿಟ್ಲರ್ ದೀದಿ (೨೦೧೫)ಯಲ್ಲಿ ಜಮುನಾ ದಾಯಿ ಆಗಿ ಮತ್ತು ಸಂತೋಷಿ ಮಾ (೨೦೧೭) ನಲ್ಲಿ ದಕ್ಷ ಚಾಚಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಯೇ ರಿಶ್ತಾ ಕ್ಯಾ ಕೆಹ್ಲಾತಾ ಹೈ ಎಂಬ ಟಿವಿ ಧಾರಾವಾಹಿಯೊಂದಿಗೆ ರಾಜ್ವಾರ್‌ರವರು ಮನೆಮಾತಾದರು. ಜುಬ್ ಲವ್ ಹುವಾ, ಯೇ ರಿಶ್ತಾ ಕ್ಯಾ ಕೆಹ್ಲಾತಾ ಹೈ, ರಾಮಾಯಣ್ ಮತ್ತು ಹಿಟ್ಲರ್ ದೀದಿ ಹೊರತಾಗಿ, ಅವರು ಹಲವಾರು ದೂರದರ್ಶನ ಸರಣಿಗಳಲ್ಲಿ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. ಜೀ ಟಿವಿಯಲ್ಲಿ ರಿಶ್ತೆ, ಸೋನಿ ಟಿವಿಯಲ್ಲಿ ಭಯಾನಕ ನಾಟಕ ಆಹತ್, ಭಯಾನಕ ಶೋ ಸ್ಟಾರ್‌ಪ್ಲಸ್‌ನಲ್ಲಿ, ಶ್ಶ್... ಕೋಯಿ ಹೈ, ಸೋನಿ ಟಿವಿಯಲ್ಲಿ ಆಕ್ಷನ್ ಕ್ರೈಮ್ ಡ್ರಾಮಾ ಸಿಐಡಿ ಮತ್ತು ಲೈಫ್ ಓಕೆ ಚಾನೆಲ್‌ನಲ್ಲಿ ಸಾವ್ಧಾನ್ ಇಂಡಿಯಾ ಅನೇಕ ಪಾತ್ರವನ್ನು ನಿರ್ವಹಿಸಿದ್ದಾರೆ. ದಿ ಲಾಸ್ಟ್ ಲಿಯರ್, ಲೇಡಿ ಫ್ರಮ್ ದಿ ಸೀ, ದೋ ಕಶ್ಥಿಯೋನ್ ಕಾ ಸಾವಾರ್, ದಿ ಫಾರ್ಮ್, ಧ್ರುವ್ ಸ್ವಾಮಿನಿ, ಜನ್ಮ್ ಜೇ ಕಾ ನಾಗ್ ಯಜ್ಞ, ರಾಸ್ ಪ್ರಿಯಾ, ದೋ ಔರ್ತೇನ್, ಪಾಪ್ ಔರ್ ಪ್ರಕಾಶ್, ಆಷಾದ್ ಕಾ ಏಕ್ ದಿನ್, ಮಮ್ಮಿ, ನೀನಾ ಗುಪ್ತಾ ಅವರ ಸೂರ್ಯ ಕಿ ಆಂಟಿಮ್ ಕಿರಣ್ ಸೆ ಸೂರ್ಯ ಕಿ ಪೆಹ್ಲಿ ಕಿರಣ್ ತಕ್ ಮುಂತಾದ ನಾಟಕಗಳಲ್ಲಿ ರಾಜ್ವಾರ್‌ರವರು ಪ್ರಮುಖ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. == ಚಲನಚಿತ್ರಗಳು == === ನಾಟಕೀಯ ಬಿಡುಗಡೆಗಳು === === ಬರಹಗಾರ / ಸಹಾಯಕ ನಿರ್ದೇಶಕ === === ಟಿವಿ ಜಾಹೀರಾತುಗಳು === === ದೂರದರ್ಶನ === == ಉಲ್ಲೇಖಗಳು == == ಬಾಹ್ಯ ಕೊಂಡಿ == ಸುನೀತಾ ರಾಜ್ವಾರ್ ಐ ಎಮ್ ಡಿ ಬಿನಲ್ಲಿ